  Виталий Пронин Шаермы 8-тӥ ползэ пусйиз горд йырсиё адямиослэсь нуналзэс. Но ужрадэ вуизы сьӧд но, тӧдьы но, пурысь но йырсиё куноос. Угось фестивальлэн ӧтёнэз вал таӵе: тон ӧвӧл ке горд, лу горд!Туэ Горд фестиваль сӥземын вал Литературалэн арезлы но П. Чайковскийлэн вордскемез дырысен 175 ар тырмонлы.Ижысь Космонавтъёслэн парказы ноку тамында калык ӧз люкаськылы на вал кадь! Горд ужрадэ ваньзэ-ӧвӧлзэ ог 5 сюрс адями вуэм! Кытчы гинэ син уг усьы - котькытын кузёяське одӥг буёл. Шӧдӥськиз: калыклы та ужрад - сюлэмызъя. Егит семьяос, нылпиоссэс сяна, парке вайиллям пересь анай-атайёссэс, горд коӵышъёссэс, пуныоссэс, бакча емышъёссэс, киужъёссэс... Горд ужрадэ ваньзэ-ӧвӧлзэ ог 5 сюрс адями вуэм!Маиз паймытӥз - калык ульча кузя шӧл-пал ӧз ветлы. Котькудӥз аслыз уж шедьтӥз. Кин ке пулэсь, горд сюйлэсь дасям шудонъёсты буяз, кин ке сцена вылын кильтро дӥсь возьматъяз, кин ке горд писпу лэсьтыны йӧндыриз, кин ке бамзэ-йырсизэ гордмыны выриз...Зэм, таӵеез кемалась ӧй вал ини: одӥг нуналэ сомында тунсыко ужрадъёс ортчизы - кудзэс бырйыны ик паймоно вал. Оло «Тужгес горд коляска» вожвылъяськонэз, оло «Тужгес горд пӧйшур» ӵошатсконэз учкыны дыртоно.  Космонавтъёслэн парказы сяна, Ижысь Шор площадьын, «Динамо» стадионын но гордъёс кузёяськизы. Шор площадьын туэ 4-тӥ ползэ ортчиз «Горд чеберина».Шор площадьын туэ 4-тӥ ползэ ортчиз «Горд чеберина». Иж город администрациысь культурая но туризмъя управлениын ужасьёс нырысь абдрамын вал: ӵошатсконэ пыриськыны мылкыд карем 80 пала нылмурт! Сӥс пыр потӥз 10-эз гинэ. Пӧлазы шедем - паймод! - питыр-котыр кӧтын горд апок но - Эгра ёросысь Анна Силенок. Пусйымон соиз но: ӟуч нылъёсын ӵош кужымзэ мертаз удмурт нылмурт - 33 аресъем Вероника Теплицына. Со - шаерысьтымы синтэмъёслэн огазеяськонзылэн ёзчиез. Конкурсэ пыриськыны ляб синъёсыз люкетӥллямтэ. Вероника синъёсты бордаз кыске: йырсиез - инкуазен сётэм пиль-пиль горд, ӝуждалаез - 1 метр но 74 сантиметр, секталаез - 60 килограмм.-  Огазеяськонмылэн кивалтӥсез, ульчаысь ялонэз адӟыса, мыным ӵектӥз та конкурсэ пыриськыны, - вера В. Теплицына. - Та ӵошатскон сярысь трос пол кылылэме вал ини, но дӥсьтонэ ӧзгес тырмылы. Нош туэ малпай: малы кужымме мертантэм? Мон мукет нылмуртъёслэсь номырин уг висъяськиськы ук!Вероника синъёсты бордаз кыске: йырсиез - инкуазен сётэм пиль-пиль горд, ӝуждалаез - 1 метр но 74 сантиметр, секталаез - 60 килограмм.- Мыным та вожвылъяськонын тужгес секытэн сётӥськиз сцена вылтӥ чебер ветлон. Ярам коть, нылъёс юрттӥськизы. Собере анайме, кузпалме, ӵыжы-выжыосме адӟи но ганяк кариськи. Ваньмыз вӧй вылтӥ кадь ортчиз.Зэмзэ вераса, В. Теплицына сценалы кемалась дышемын. Синтэмъёслэн огазеяськонысьтызы эшъёсыныз ӵош кырӟа-вера, спектакльёсын шудэ. Та вакытэ нылмурт ужа Ижысь огаз нылпи больницаын.Вероника «Мисс Вдохновение» ним басьтӥз. Та сяна, кузьым утӥз - Нино Катамадзе джаз кырӟасьлэн концертаз билет! Но талэсь но ӟечгес кузьым со аслыз ачиз лэсьтӥз:- «Горд чеберина» бере мон валай: пушкам вань кужыме но, быгатонлыке но. Возьдаськонме но зӥбыны быгатӥ!«Чеберина» нимез сётӥзы 11-тӥ классын дышетскисьлы, «Родники» нылпи огазеяськонысь волонтёрлы Екатерина Кулигиналы. Табере нылаш туссэ-буйзэ 30 сюрс манет тыр чеберъяны быгатоз, ачиз со понна копейка но тырытэк. Пӧлазы висъяськиз огез гинэ - Виталий Чернышев. Со 1 питрано великен ворттылэ. Нимаське, пе, со моноцикл.Тунсыко вал учкыны великен ворттылӥсьёсты но. Соос сомында люкаськиллям - ульча ӧръяськыса бызись тудвулы укшаны ӧдъяз. Юалляськыны шуыса кудзы доры вамыштыны ик ёрмоно. Ваньзы огкадесь - ӵыж-горд чеберъям великъёсын. Пӧлазы висъяськиз огез гинэ - Виталий Чернышев. Со 1 питрано великен ворттылэ. Нимаське, пе, со моноцикл.- Котькуд нунал ог 15 иськемез моноцикл вылын ортчисько, - данъяське Виталий. - Таиз бере великен ворттылон шӧг потэ ини. Коть быдэс нунал ширты - мылкыд уг лопыръяськы. Моноциклэз 30 минут гинэ бергатӥсько - быдэс нуналлы капчи мылкыд басьтӥсько!Горд фестивальын ужрадъёс уйшорозь кыстӥськизы. Ӝытпал Шор площадьысь сцена вылын калыкез шулдыртӥзы «Тылобурдо», «Сайлент Ву Гур», «Вербное воскресенье» группаос. «Яратӥсько тонэ, Ижевск» сюлэмез вырӟытӥсь кырӟанзэ быдэстӥз фестивалез кылдытӥсьёс пӧлысь огез - Надежда Уткина. Та кырӟанэз со Ижысь 22 номеро лицейысь Егор Ивановен валче дасям. Кырӟан висказ Надежда Эдуардовна площаде тымиськем калыкез удмурт сямен но кырӟатыны пӧрмытӥз!Шуо: горд йырсиё адямиос, пе, трос Ирландиын. Но Горд фестиваль бере мон валай: горданьёсъя Удмурт шаермес нокыӵе кун уз азьпалты.Ольга Корепанова    Теги: Ижкар  